La cridà dóna inici a les Falles 2008
03/03/2008 14:56:00

# La cridà dóna inici a les Falles 2008

*   03/03/2008 14:56:00
*   [Imprimir](#)
*   Compartir
*    https://www.alaquas.org/documento.asp?id\_do=10393

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10393%2F0&title=Ajuntament%20d%27Alaqu%C3%A0s.%20Premsa.La%20crid%C3%A0%20d%C3%B3na%20inici%20a%20les%20Falles%202008)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10393/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10393/10393_Form_4.jpg)](https://www.alaquas.org/ficheros/documentos/2008/2/10393/10393_Form_10.jpg "<a href='https://www.alaquas.org/ficheros/documentos/2008/2/10393/10393_Form_10.jpg' target=_blank><i class='fa fa-external-link' aria-hidden='true'></i>.La cridà dóna inici a les Falles 2008</a>")

Les Falleres Majors d'Alaquàs pronuncien el discurs d'inauguració de les festes

A les 18:30 hores de la vesprada del diumenge 2 de març començaven oficialment a Alaquàs les Falles 2008. Des del mateix balcó de l'Ajuntament d'Alaquàs, les Falleres Majors de la ciutat, July Roselló i Sara Morcillo, acompanyades per l'Alcalde d'Alaquàs, Jorge Alarte, protagonitzaven el tradicional acte de la Cridà en que es dóna la benvinguda oficial a les festes falleres.

L'acte va començar amb l'arribada de les Falleres Majors a la porta de l'Ajuntament, on van ser rebudes pels veïns i veïnes de la ciutat que es van acostar a gaudir de l'acte. Tot seguit, i ja des del balcó de l'Ajuntament, les Falleres Majors i l'Alcalde d'Alaquàs es van adreçar a tots els festers i les festeres concentrats.

L'Alcalde d'Alaquàs va ser el primer en saludar des del balcó a tots els ciutadans i els representants de les onze comissions falleres que es van congregar a les portes del Consistori. Després donà pas a les protagonistes de la vesprada, que van apel·lar principalment a la importància de la cultura i tradició valenciana i van manifestar el seu desig de gaudir de les festes i el sentiment d'orgull i responsabilitat que té per poder representar les onze comissions de la ciutat. Després de convidar a tots els presents a participar dels actes fallers va finalitzar les seues paraules amb el tradicional crit faller. "Visquen les Falles, visca València i visca Alaquàs!"

Després del discurs oficial de la Cridà que donava per inaugurades les falles per a l'any 2008 es va disparar un castell de focs d'artifici.

A continuació, les Falleres Majors d'Alaquàs i les seues respectives Corts d'Honor, juntament amb la resta de comissions falleres desfilaren per l'Auditori Nou de la ciutat, lloc on es va celebrar l'Acte de Pleitesia a les Falleres Majors de les comissions falleres d'Alaquàs.

Primer desfilaren els estendards de les onze comissions falleres de la ciutat. Tot seguit, van pujar a l'escenari totes les representants de les diferents comissions així com la Fallera Major d'Alaquàs i la Fallera Major Infantil, que ocuparen els seus trons per tal de realitzar el ja tradicional Acte de Pleitesia.

Un any més, la Pleitesia a cada Fallera Major la va protagonitzar un familiar o amic de cadascuna de les representants falleres, tant infantil com major, de cada comissió.